2.5 लाख वर्गमीटर में बनेगा शहर; 11,500 करोड़ रुपए खर्च होंगे, कार्बन फुटप्रिंट 40% कम रहेगा
Everthing You Need To Know About Sweden Stockholm Wood City Project दुनियाभर में एक अनूठी होड़ मची हुई है... लकड़ी की गगनचुंबी इमारतें बनाना। पहले यह रिकॉर्ड नॉर्वे में माजोसा झील के तट पर 85 मीटर के टावर माजोस्टारनेट के पास था। इसमें फ्लैट, एक होटल और एक स्विमिंग पूल है
दुनियाभर में एक अनूठी होड़ मची हुई है... लकड़ी की गगनचुंबी इमारतें बनाना। पहले यह रिकॉर्ड नॉर्वे में माजोसा झील के तट पर 85 मीटर के टावर माजोस्टारनेट के पास था। इसमें फ्लैट, एक होटल और एक स्विमिंग पूल है। 2022 में अमेरिका के विस्कॉन्सिन में 87 मीटर ऊंची एसेंट ने यह तमगा छीन लिया। अब कनाडा के ओंटारियो में 90 मीटर और स्विट्जरलैंड में 100 मीटर के स्कायस्क्रेपर की योजना पर काम चल रहा है।
इस हफ्ते स्वीडन ने दुनिया का सबसे बड़ा लकड़ी का शहर बनाने की घोषणा करके दुनियाभर का ध्यान खींचा है। ‘स्टॉकहोम वुड सिटी’ सिक्ला में बनाई जाएगी। 2.5 लाख वर्गमीटर की साइट पर रेस्तरां और दुकानों के साथ-साथ 2,000 घर और 7,000 ऑफिस भी बनेंगे। करीब 11,500 करोड़ रुपए का यह प्रोजेक्ट स्वीडन की सिटी डेवलपमेंट कंपनी एट्रियम जुंगबर्ग के निर्देशन में 2025 से शुरू होगा।
इमारतें ग्रीन और हल्की होंगी
कंपनी की प्रमुख एन्निका अनस कहती हैं- आधुनिक प्रोजेक्ट्स की तरह, वुड सिटी के घरों में नींव में कुछ कंक्रीट व स्टील इस्तेमाल होगा पर इनकी मात्रा बहुत कम रहेगी। लकड़ी की इमारतें हल्की होती हैं, इसलिए उनकी नींव छोटी रख सकते हैं। इसके अलावा इंजीनियर्ड वुड की हर परत में लकड़ी के हिस्सों को इमारत के अलग-अलग घटकों, जैसे फर्श, दीवारें, क्रॉस ब्रेसेस और बीम को अत्यधिक उच्च स्तर की ताकत देने के हिसाब से अलाइन किया गया है।
इनका निर्माण फैक्ट्री में संभव है, जहां इनकी मजबूती बेहतर और गुणवत्ता बनाए रखना आसान होता है। अनस कहती हैं- लकड़ी के घर सस्ते होंगे, इन्हें बनाने में शोर भी कम होगा। लकड़ी की इमारतों को लेकर सबसे बड़ी चिंता आग लगना है। इसके लिए वुड सिटी की इमारतों में कई फायर सेफ्टी सिस्टम लगाए जाएंगे। स्प्रिंकलर व फ्लेम रेजिस्टेंट परतें रहेंगी।
इंजीनियर्ड लकड़ी का इस्तेमाल होगा, इससे प्रकृति को नुकसान नहीं होगा
